**ПУДРАТ ШАРТНОМАСИ**

|  |  |  |
| --- | --- | --- |
|  | \_\_\_\_-сон | Чуст шаҳри. |

Кейинги ўринларда «Буюртмачи» деб юритиладиган «Чуст туман ободонлаштириш бошқармаси» номидан Низом асосида иш кўрувчи бошқарма бошлиғи Р.Рўзимбоев биринчи томондан ва иккинчи томондан «Пудратчи» деб юритиладиган «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» \_\_\_\_\_\_\_\_\_\_\_\_\_\_\_\_\_номидан Низом асосида иш кўрувчи корхона директори \_\_\_\_\_\_\_\_\_\_\_\_\_\_\_, мазкур шартномани қуйидагича тузиб имзоладилар.

**I. ШАРТНОМА МАВЗУСИ**

1. «Пудратчи» мазкур шартнома шартлари ва белгиланган тартибда тасдиқланган лойиҳа- смета ҳужжатларига мувофиқ «Объект»да \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ишларни бажариш мажбуриятини олади, «Буюртмачи» эса «Пудратчи»га ишларни бажариш учун зарур бўлган шароитлар яратиш, уларни қабул қилиш ва тўловни амалга ошириш мажбуриятини олади.

**II. ШАРТНОМА БЎЙИЧА ИШЛАР ҚИЙМАТИ**

2.1. Мазкур шартнома Ўзбекистон Республикасининг 22.04.2021 йилдаги “Давлат харидлари тўғрисида”ги 684-сонли Қонунига асосан асосан «Пудратчи» томонидан объектда бажариладиган қурилиш монтаж ишлари юзасидан аниқланган ишлар қиймати барча солиқлар, йиғимлар ва ажратмаларни ўз ичига олган ҳолда жорий нархларда \_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўмни ташкил этади.

2.2. Шартноманинг 2.1. бандида кўрсатиб ўтилган ишларнинг қиймати якуний деб ҳисобланади ва қайта кўриб чикилмайди, қуйидаги ҳоллар бундан мустасно:

- қурилиш қийматини кўпайтиришга енгиб бўлмайдиган куч (форс-мажор) ҳолатлари сабаб бўлганда;

- ишлар ҳажми «Буюртмачи» томонидан ўзгартирилганда;

**III. «ПУДРАТЧИ»НИНГ МАЖБУРИЯТЛАРИ**

3.1. Мазкур шартнома бўйича «Пудратчи» шартноманинг I бўлимида назарда тутилган ишларни бажариш учун:

- Барча ишларни мазкур шартномада назарда тутилган ҳажмда ва муддатларда ўзининг кучлари ва (ёки) жалб қилинган кучлар билан бажариш ҳамда ишни «Буюртмачи»га шартнома шартларига мувофиқ топшириш;

- «Буюртмачи»ни пудрат шартномалари тузилиши давомида субпудратчилар билан шартномалар тузилиши, шартнома мавзуси, субпудратчининг номи ва манзили тўғрисида хабардор қилиш;

- Мазкур шартнома бўйича объектни фойдаланишга қабул қилиб олиш тўғрисидаги далолатнома имзоланган кундан бошлаб бир ой муддатда қурилиш майдонини ўзига тегишли қурилиш машиналари ва асбоб-ускуналари, транспорт воситалари, анжомлар, приборлар, инвентарлар, қурилиш материаллари, буюмлар, конструкциялар ҳамда вақтинчалик бинолардан бўшатиш;

- Агар «Буюртмачи» «Пудратчи» ва (ёки) унинг субпудратчилари томонидан ишларнинг сифатсиз бажарилганлигини аниқласа, у ҳолда «Пудратчи» ўз кучлари билан ва қурилиш қийматини ўзгартирмасдан ушбу ишларни уларнинг зарур сифатини таъминлаш учун келишилган муддатда қайта бажариш;

- «Пудратчи» «Буюртмачи» томонидан асосли равишда кўрсатилган камчиликларни 3 кун муддатда бартараф этиш чора-тадбирларини кўриш;

- Ушбу шартномада назарда тутилган барча мажбуриятларни тўлиқ ҳажмда бажариш мажбуриятини ўз зиммасига олади.

3.2. «Пудратчи» мазкур шартнома бўйича барча ишларнинг ўз кучлари билан ва субпудратчилар томонидан зарур тарзда бажарилиши ҳамда объектнинг фойдаланишга тайёр ҳолда топширилиши учун «Буюртмачи» олдида тўлиқ мулкий жавоб беради.

**IV. «БУЮРТМАЧИ»НИНГ МАЖБУРИЯТЛАРИ**

Мазкур шартномани бажариш учун «Буюртмачи»:

4.1. «Объект»да курилиш-монтаж ишлари бўйича ишлаб чикилиб тегишли равишда тасдиқланган лойиҳа-смета ҳужжатларини «Пудратчи»га тақдим килиш;

4.2. Шартномага асосан бажариладиган ишларни тўла хажмда бажарилиши ва сифати устидан доимий техник назоратини амалга ошириш;

4.3. Шартномада қайд этилган «Пудратчи» томонидан қабул қилинган мажбуриятлар ва бошқа функцияларга риоя этилишини назорат қилиш,

4.4. «Пудратчи»дан тугалланган ишларни қабул қилиб олишни таъминлаш;

4.5. «Пудратчи» томонидан фойдаланиладиган материаллар ва асбоб-ускуналарнинг лойиҳа ҳужжатларида кўрсатиб ўтилган ҳужжатларга мувофиқлигини текшириш;

4.6. «Пудратчи» томонидан лойиҳа-смета ҳужжатлари асосида олиб борилмаган, сифатсиз ҳамда тўла хажмда бажарилмаган ишларни узининг ҳисобидан кайтадан бажарилишини таъминлаш;

4.7. «Пудратчи»нинг барча мурожаатларини ўн кун муддатда кўриб чиқиш ва қарор қабул қилиш ва мазкур шартномада назарда тутилган мажбуриятларни тўлиқ ҳажмда бажариш мажбуриятларини ўз зиммасига олади.

**V. ИШЛАРНИ БАЖАРИШ МУДДАТЛАРИ**

5.1. «Пудратчи» мазкур шартноманининг биринчи аванс тўлови тушган кундан бошлаб ишларни бажаришга киришади.

5.2. Мазкур шартнома бўйича ишларни бажариш муддатлари “Ишларни бажариш жадвали”да белгилаб қуйилган муддатларда бажарилиши шарт.

**VI. ТЎЛОВЛАР ВА ҲИСОБ-КИТОБЛАР**

6.1. «Буюртмачи» томонидан «Пудратчи»га аванс бериш ва жорий молиялаштириш 2022 йилнинг октябр ойида амалга оширилади.

6.2. «Буюртмачи» «Пудратчи»га шартнома бўйича ишлар умумий жорий қийматининг 30 фоизи миқдорида аванс ўтказади, бу \_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўмни ташкил этади.

6.3. Жорий ойма-ой молиялаштириш амалда бажарилган ишлар хажми ва сифати текширилгандан кейин, берилган авансни ҳисобга олган ҳолда, ишларни бажариш жадвалига мувофиқ қолган тўлов хам амалга оширилади.

6.4. «Пудратчи»нинг ишончли вакили бажарилган ишларни молиялаштириш мақсадида бажарилган ишлар тўғрисидаги ҳисоб варағи (Ф-3)ни нуқсонларсиз, ўрнатилган тартиб ва белгиланган муддатларда «Буюртмачи» томонидан тайилланган техник назоратчи иштирокида «Буюртмачи»нинг ҳисоб-китоб бўлимига тўлов ҳужжатларини расмийлаштириш учун тақдим этади.

6.5. Томонларни ўзаро ҳисоб-китобларни узил-кесил ҳал этиш учун «Пудратчи» «Буюртмачи»га бажарилган ишларни қабул қилиб олиш далолатномасини молия йили декабр ойининг 5 чи кунига қадар тақдим этиши шарт.

**VII. ИШЛАРНИ БАЖАРИШ**

7.1. «Буюртмачи» қурилиш майдонида ўз вақилини - техник назоратчини тайинлайди, у «Буюртмачи»нинг номидан бажарилаётган ишлар сифати устидан техник назоратни амалга оширади, шунингдек «Пудратчи» томонидан фойдаланиладиган материаллар ва асбоб- ускуналарнинг шартнома шартларига ва иш ҳужжатларига мувофиқлигини текширади.

7.2. Техник назоратчи ишлар бажарилишининг ва шартноманинг бутун даври мобайнида ишларнинг барча турлари билан тўсиқсиз танишиш ҳуқуқига эгадир.

7.3. «Пудратчи» техник назоратчи ишлаш учун жой билан таъминлайди. Техник назоратчи «Пудратчи» томонидан ўтказиладиган қурилиш майдонида ишларни амалга ошириш чоғида пайдо бўлувчи масалаларни ҳал қилиш бўйича йиғилишларда мунтазам равишда қатнашади.

7.4. Ўзбекистон Республикаси Транспорт вазирлиги ҳузуридаги йўл қурилиши ишларини назорат қилиш инспекцияси томонидан бажарилаётган ишларни назорат қилиб борилади.

7.5. «Пудратчи» жорий таъмирлаш ишларини бажаришни 2022 йилнинг октябр ойи давомида тўлиқ амалга оширади.

7.6. Қурилиш майдонида умумий тартибни таъминлаш «Пудратчи»нинг вазифаси ҳисобланади.

7.7. «Пудратчи» ўзи томонидан қурилишда қўлланиладиган қурилиш материаллари, асбоб- ускуналар ва бутловчи буюмлар, конструкциялар ва тизимлар сифати лойиҳа ҳужжатларида кўрсатилган спецификацияларга, техник регламентларга ёки стандартларга мувофиқ бўлишини ҳамда уларнинг сифатини тасдиқловчи тегишли сертификатларга, техник паспортларга ёки бошқа ҳужжатларга эга бўлишини кафолатлайди.

**VIII. ОБЪЕКТНИ ҚАБУЛ ҚИЛИБ ОЛИШ**

8.1. Объектни қабул қилиб олиш шартномани имзолаш санасида амалда бўлган белгиланган тартибга мувофиқ мазкур шартномада назарда тутилган барча мажбуриятлар томонлар тарафидан бажарилгандан кейин, шунингдек Объектларни қабул қилиб олишнинг белгиланган қоидаларига биноан амалга оширилади.

8.2. Объектни қабул қилиб олишга тайёрлиги тўғрисида «Пудратчи»нинг ёзма билдиришномаси «Буюртмачи» томонидан олинган кундан бошлаб 5 кун мобайнида қабул қилиб олинади.

8.3. «Пудратчи» тугалланган объектни қабул қилиб олиш бошланишидан 5 кун олдин мазкур шартноманинг V бўлимига мувофиқ «Буюртмачи»га белгиланган таркибда икки нусхада ижро ҳужжатларини беради. «Пудратчи» «Буюртмачи»га ушбу ҳужжатлар тўпламини амалда бажарилган ишларга тўлиқ мос келишини ёзма равишда тасдиқлаши керак.

8.4. Объектни қабул қилиб олиш вақтида аниқланган нуқсонлар ва уларни бартараф этиш муддатлари «Пудратчи» ва «Буюртмачи»нинг икки томонлама далолатномасида қайд этилади.

8.5. «Пудратчи» нуқсонлар ва чала ишлар кўрсатилган далолатномани тузишдан ёки имзолашдан бош тортган тақдирда, уларни текшириб чиқиш назорат органлари томонидан амалга оширилади, бу томонларнинг ушбу масала бўйича Иқтисодий судга мурожаат қилишини истисно этмайди.

8.6. Объект «Буюртмачи»га топширилгунга қадар объектнинг тасодифий йўқ қилиниши ва шикастланиши хавфи «Пудратчи»нинг зиммасида бўлади.

**IX. КАФОЛАТЛАР**

9.1. «Пудратчи»:

- барча ишлар тўлиқ ҳажмда ва мазкур шартнома шартларида белгиланган муддатларда бажарилишини;

- лойиҳа ҳужжатларига ҳамда қурилиш меъёрлари, қоидалари ва техник шартларига мувофиқ барча ишларни бажариш сифатини;

- ўзи томонидан қурилиш учун қўлланиладиган қурилиш материаллари, асбоб-ускуналар ва бутловчи буюмлар, конструкция ва тизимлар сифатини, уларнинг лойиҳа ҳужжатларида кўрсатилган сертификацияларга, техник регламентлар ёки стандартларга мувофиқлигини;

- ишларни қабул қилиш даврида аниқланган камчиликлар ва нуқсонларни ўз вақтида бартараф қилишни;

- объектдан фойдаланилганда муҳандислик тизимлари ва ускуналарнинг фойдаланиш қоидаларига мувофиқлигини кафолатлайди.

9.2. Объектда бажарилган ишларнинг кафолатли муддати томонлар қурилиши тугалланган Объектни қабул қилиб олиш тўғрисидаги далолатномани имзолаган кундан бошлаб камида 24 ой этиб белгиланади.

9.3. Агар объектдан фойдаланишнинг кафолатли даврида аниқланиб, улар бартараф этилгунга қадар фойдаланишни давом эттириш имконини бермайдиган нуқсонлар аниқланса, у ҳолда кафолат муддати нуқсонларни бартараф этиш даврига узайтирилади. Нуқсонлар «Пудратчи» томонидан унинг ўз ҳисобидан бартараф этилади.

9.4. Мавжуд нуқсонлар ва уларни бартараф этиш муддатлари «Пудратчи» ва «Буюртмачи»нинг икки томонлама далолатномасида қайд этилади.

9.5. «Пудратчи» нуқсонлар ва чала ишлар кўрсатилган далолатномани тузишдан ёки имзолашдан бош тортган тақдирда, уларни текшириб чиқиш «Йўл-қурилиш ишлари сифатини назорат қилиш Давлат инспекцияси» томонидан амалга оширилади, бу томонларнинг ушбу масала бўйича Иқтисодий судга мурожаат қилишини истисно этмайди.

**X. ТОМОНЛАРНИНГ МУЛКИЙ ЖАВОБГАРЛИГИ**

10.1. «Пудратчи» мазкур шартнома бўйича барча ишларнинг ўз кучлари билан ва субпудратчилар томонидан зарур тарзда бажарилиши ҳамда объектнинг фойдаланишга тайёр ҳолда топширилиши учун «Буюртмачи» олдида тўлиқ мулкий жавоб беради.

10.2. Томонлардан бири шартнома мажбуриятларини бажармаган ёки зарур даражада бажармаган тақдирда айбдор томон:

- иккинчи томонга етказилган зарарларни қоплайди;

10.3. Мазкур шартномага тегишли иловаларда кўрсатилган ўз мажбуриятларига риоя қилмаганлиги, ўз вақтида молиялаштирмаганлиги ва шартномада белгиланган бошқа мажбуриятларни бузганлиги учун «Буюртмачи» «Пудратчи»га кечиктирилган ҳар бир кун учун мажбуриятларнинг бажарилмаган қисмининг 0,4 фоизи миқдорида пеня тўлайди, бунда пенянинг умумий суммаси бажарилмаган ишлар ёки кўрсатилмаган хизматлар қийматининг 50 фоизидан ошмаслиги лозим.

Пеня тўланиши «Буюртмачи»ни шартнома шартлари бузилиши туфайли етказилган зарарни қоплашдан озод қилмайди.

10.4. «Пудратчи» объектни ўз вақтида ишга тушириш бўйича ўз мажбуриятларини бузганлиги учун «Буюртмачи»га муддати ўтказиб юборилган ҳар бир кун учун мажбуриятларнинг бажарилмаган қисмининг 0,5 фоизи миқдорида пеня тўлайди, бироқ бунда пенянинг умумий суммаси объект шартномавий жорий қийматинин 50 фоизидан ошмаслиги лозим.

10.5. «Буюртмачи» томонидан топилган нуқсонлар ва камчиликлар ўз вақтида бартараф этилмагани учун «Пудратчи» «Буюртмачи»га муддати ўтказиб юборилган ҳар бир кун учун сифатсиз бажарилган ишлар қийматининг 0,2 фоизи миқдорида пеня тўлайди, бунда пенянинг умумий суммаси сифатсиз бажарилган ишлар қийматининг 20 фоизидан ошмаслиги керак.

Пеня тўлаш «Пудратчи»ни ишларни бажаришнинг ёки хизматлар кўрсатишнинг кечикиши туфайли етказилган зарарларни қоплашдан озод қилмайди.

10.6. Агар бажарилган ишлар сифати белгиланган стандартларга, қурилиш меъёрлари ва қоидаларига, иш ҳужжатларига мувофиқ бўлмаса, у ҳолда «Буюртмачи» «Йўл-қурилиш ишлари сифатини назорат қилиш Давлат» инспекциясининг хулосаси асосида объектни қабул қилиш ва унинг учун ҳақ тўлашдан бош тортиши, шунингдек «Пудратчи»дан сифати зарур даражада бўлмаган ишлар қийматининг 20 фоизи миқдорида жарима ундириш ҳуқуқига эга.

10.7. «Пудратчи» сифатсиз бажарилган ишларни келишилган муддатларда тузата олмаса, «Пудратчи» уларни тузатишнинг кечикиши оқибатида етказилган зарарларни «Буюртмачи»га тўлайди.

10.8. Шартнома бўйича мажбуриятлар бажарилмаганлиги учун мазкур моддада назарда тутилган жазолардан ташқари шартномани бузган томон иккинчи томонга бошқа томон тарафидан қилинган харажатларда, мол-мулкнинг йўқотилиши ёки шикастланишида, шу жумладан бой берилган фойдада ифодаланадиган пеня билан қопланмаган зарарларни қоплайди.

10.9. Муддат ўтказиб юборилганлиги ёки мажбуриятларнинг бошқача тарзда зарур даражада бажарилмаганлиги учун пеня тўлаш томонларни ушбу мажбуриятларни бажаришдан озод қилмайди.

**XI. ЕНГИБ БЎЛМАЙДИГАН КУЧ (ФОРС-МАЖОР) ҲОЛАТЛАРИ**

11.1. Агар ушбу шартнома бўйича мажбуриятлар қисман ёки тўлиқ бажарилмаслиги табиат ҳодисалари ва бошқа енгиб бўлмайдиган куч ҳолатлари натижасида келиб чиқса ва агар бу ҳолатлар мазкур шартноманинг бажарилишига бевосита таъсир этса, ёки шартноманинг бажариш муддати мобайнида янги конун ҳужжати қабул қилинганлиги туфайли бажармаган ёки лозим даражада бажармаганлигини исботласа томонлар бундай қисман ёки тўлиқ бажармаслик учун жавобгарликдан озод этиладилар.

11.2. Ушбу шартнома шартларини бажаришга тускинлик килувчи форс-мажор холатларининг бошланиши ва тугаши тўғрисида, томонлар зудлик билан бир-бирларини ёзма равишда хабардор қилишлари шарт.

11.3. Мазкур шартнома бўйича мажбуриятларни бажариш муддати енгиб бўлмайдиган куч ҳолатлари амал қилган, шунингдек ушбу ҳолатлар юзага келтирган вақтга мутаносиб равишда узайтирилади.

11.4. Агар енгиб бўлмайдиган куч ҳолатлари ёки уларнинг оқибатлари бир ойдан кўп вақтга чўзилса, у ҳолда «Пудратчи» ва «Буюртмачи» ишларни давом эттириш ёки уларни консервация қилиш учун қандай чоралар кўрилишини муҳокама қиладилар.

11.5. Агар томонлар икки ой ичида келиша олмасалар, у ҳолда томонларнинг ҳар бири шартнома бекор қилинишини талаб қилишга ҳақлидир.

**XII. ШАРТНОМАНИ БЕКОР ҚИЛИШ**

12.1. «Буюртмачи»:

- шартнома кучга киргандан кейин қурилишнинг бошланиши «Буюртмачи»га боғлиқ бўлмаган сабабларга кўра «Пудратчи» томонидан бир ойдан кўп вақтга кечиктирилганда;

- ишларни тугатишнинг мазкур шартномада белгиланган муддати «Пудратчи»нинг айби билан бир ойдан ортиқ муддатга кўпайган ҳолда, «Пудратчи» томонидан ишларни бажариш жадвалига риоя этилмаганда;

- «Пудратчи» томонидан шартнома шартлари қурилиш меъёрлари ва қоидаларида назарда тутилган ишларнинг сифати пасайишига олиб келадиган даражада бузилганда;

- қонун ҳужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

12.2. «Пудратчи»:

- ишларнинг бажарилиши «Пудратчи»га боғлиқ бўлмаган сабабларга кўра «Буюртмачи» томонидан бир ойдан ортиқ муддатга тўхтатиб қўйилганда;

- «Буюртмачи» томонидан молиялаштириш шартлари бажарилмаганда;

- «Буюртмачи» мазкур шартнома бўйича ўз зиммасига қабул қилган мажбуриятларни шартнома кучга кирган кундан бошлаб ўттиз кун мобайнида бажармаган тақдирда, «Пудратчи» бу ҳақда қонун ҳужжатларида белгиланган тартибда «Буюртмачи»ни ёзма равишда хабардор қилган ҳолда, шартномага ўзгартиришлар киритиш ёки шартномани бир томонлама тартибда бекор қилиш ҳуқуқига эгадир. Бунда «Буюртмачи» «Пудратчи» томонидан бажарилган ишлар учун ҳақ тўлашдан озод қилинмайди.

- қонун ҳужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

12.3. Шартнома бекор қилинганда «Буюртмачи» ва «Пудратчи»нинг қўшма қарорига кўра тугалланмаган қурилиш бир ой муддатда «Буюртмачи»га берилади, «Буюртмачи» бажарилган ишлар қийматини «Пудратчи»га тўлайди.

12.4. Мазкур шартномани бекор қилишга қарор қилган томон мазкур бўлим қоидасига мувофиқ иккинчи томонга ёзма билдиришнома юборади.

12.5. Шартнома бекор қилинган тақдирда айбдор томон иккинчи томонга етказилган зарарни, шу жумладан бой берилган фойдани тўлайди.

12.6. Шартноманинг бир томонлама бекор қилинишига йўл қўйилмайди, қонун ҳужжатларида ёки мазкур шартномада назарда тутилган ҳоллар бундан мустасно.

**XIII. НИЗОЛАРНИ ҲАЛ ЭТИШ ТАРТИБИ**

13.1. Шартномани бажаришда ва бекор қилишда шунингдек етказилган зарарларни қоплашда пайдо бўладиган низоли масалалар келиб чиққан холда, томонлар конунга кўра уларни судгача хал этиш юзасидан мустақил равишда тегишли чоралар кўрадилар.

13.2. Томонлар ўзаро келиша олмаган такдирда, ушбу масалалар қонун ҳужжатларида белгиланган тартибда иктисодий суд томонидан кўриб чикилади.

**XIV. АЛОҲИДА ШАРТЛАР**

14.1. Мазкур шартнома имзолангандан кейиы, мазкур шартномага тегишли бўлган томонлар ўртасидаги барча олдинги ёзма ва оғзаки битимлар, ёзишмалар, томонларнинг ўзаро келишувлари ўз кучини йўқотади.

14.2. «Пудратчи» курилиш объектига ёки унинг алоҳида қисмларига тегишли иш ҳужжатларини «Буюртмачи»нинг ёзма рухсатисиз, субпудратчилардан ташқари, бирон-бир учинчи томонга сотиш ёки бериш ҳуқукига эта бўлмайди.

14.3. Шартномага ишлар хажмининг кўпайиши ёки лойиҳанинг ўзгартирилиши билан боғлиқ ўзгартиришлар киритилишига йўл қўйилмайди.

Ишлар ҳажмининг кўпайиши ёки лойиҳанинг ўзгартирилиши факат конун ҳужжатларида курсатилган холатлар ва белгиланган тартиб асосида амалга оширилиши мумкин.

14.4. Тегишли асослар мавжуд бўлганда, мазкур шартномага киритиладиган ўзгартиришлар «Буюртмачи»' ва «Пудратчи» томонларидан шартномага қўшимча келишув битами оркали расмийлаштирилади.

14.5. Мазкур шартномага барча ўзгартириш ва қўшимчалар, агар улар ёзма шаклда расмийлаштирилган ва томонлар уларни имзолашган бўлса, ҳакикий ҳисобланади,

14.6. «Буюртмачи» билан «Пудратчи» ўртасидаги мазкур шартномадан келиб чикмайдиган лиги мажбуриятлар пайдо бўлишига олиб келадиган ҳар қандай ахдлашувни томонлар мазкур шартномага қўшимчалар ёки ўзгартиришлар шаклида ёзма равишда тасдиклаши керак.

14.7. Мазкур шартномада назарда тутилмаган бошка барча доллар учун амалдаги конун ҳужжатлари нормалари кўлланилади.

14.8. Шартнома тарафлар томонидан имзоланган ва Ғазначилик идораларидан рўйхатдан ўтказилгандан сўнг кучга киради ва ҳақиқий ҳисобланади.

14.9. Шартноманинг амал килиш муддати 2022 йил 31 декабргача деб белгиланди.

Мазкур шартнома икки нусхада тузилган бўлиб, шартноманинг барча нусҳалари тенг юридик кучга эгадир.

**XV. Томонларнинг манзили ва банк реквизитлари:**

|  |  |  |
| --- | --- | --- |
| “Пудратчи” |  | “Буюртмачи” |
|  |  | Чуст туман Ободонлаштириш бошқармаси |
|  |  | Манзил:Чуст шаҳри, Чустий кўчаси |
| Манзил: |  | Ш.х.в: |
| Тел./факс |  | Банк номи: Марказий банк Тошкент шаҳри Б.Б КХКМ |
| Ҳ/р: |  | МФО 00014, ОКНХ 90211 |
| Банк номи: |  | СТИР: 200068241 |
|  |  | Молия вазирлиги ғазначилиги  ҳ/р 23402000300100001010 |
| МФО: СТИР: |  | Марказий банк Тошкент шаҳри Б.Б КХКМ |
|  |  | СТИР 201122919 МФО 00014 |
| **Раҳбар:\_\_\_\_\_\_\_\_\_\_\_\_\_\_** |  | **Раҳбар:\_\_\_\_\_\_\_\_\_\_\_ Р.Рўзимбоев** |